বদর বিন আব্দুল্লাহ আল সৌদ
বদর বিন আব্দুল্লাহ বিন মোহাম্মদ বিন ফারহান আল সৌদ (আরবি: بدر بن عبد الله بن محمد بن فرحان آل سعود; জন্ম ১৬ সেপ্টেম্বর ১৯৮৫) হলেন সৌদি আরবের একজন ব্যবসায়ী এবং রাজনীতিবিদ। যিনি সৌদি রাজপরিবারের একজন সদস্য এবং সৌদি আরবের সংস্কৃতি মন্ত্রী। তিনি সৌদি ভিশন ২০৩০ বাস্তবায়নের সাথে সরাসরি সম্পর্কিত বিভিন্ন গুরুত্বপূর্ণ পদের দায়িত্বে রয়েছেন। সংস্কৃতি মন্ত্রী হিসেবে নিয়োগের আগে তিনি সৌদি রিসার্চ অ্যান্ড মিডিয়া গ্রুপের চেয়ারম্যান ছিলেন। তিনি ২০১৭ সালের জুলাই থেকে আল-উলা গভর্নরেটের রাজকীয় কমিশনের গভর্নরও নিযুক্ত হন।